
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 17,950 στρεμμάτων στη θέση 
«Κουνούκλα» περιφέρειας κοινότητας Σουλίου Ν. Αρκαδίας. . . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση χερσαίας ζώνης Λιμένα Σάμου. 2 

Καθορισμός ορίων και όρων και περιορισμών δόμησης και κατη- 
γοριοποίηση του οικισμού α) ΛΟΥΤΡΑ ΓΙΑΛΤΡΩΝ της Κοινό¬ 
τητας Γιάλτρων, του Νομού Εύβοιας. 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1691 (1) 

Κήρυξη αναδασωτέας έκτασης 17,950 στρεμμάτων στη θέση «Κουνού- 
κλα» περιφέρειας κοινότητας Σουλίου Ν. Αρκαδίας. 

Ο ΝΟΜΑΡΧΗΣ ΑΡΚΑΔΙΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 


και ειδικότερα: 

α) του άρθρου 41 παρ. 1, 
β) του άρθρου 38 παρ. 1. 

4. Τις διαταγέ του Υπουργείου Γεωργίας: 
α) 160417/1180/8.7.80, 

β) 182447/3049/24.9.80. 

5. Την 2868/17.9.1991 πρόταση του δασαρχείου Τρίπολης με την 
οποία προτείνεται η κήρυξη της έκτασης που αναφέρεται στο θέμα ως 
αναδασωτέας. 

6. Τις 17996/13.9.84 και 21185/30.9.1985 αποφάσεις Ν. Αρ¬ 
καδίας, αποφασίζουμε: 

Κηρύσσουμε αναδασωτέα με σκοπό την αποκατάσταση της δασικής 
βλάστησης και την διατήρηση του δασικού χαρακτήρα της έκτασης τη 
δημόσια δασική έκταση εμβαδού 17,950 στρεμμάτων που βρίσκεται- 
στη θέση «Κουνούκλα» περιφέρειας κοινότητας Σουλίου Μεγαλόπολης 
και προσδιορίζεται από τα στοιχεία Α-Β-Γ-Δ-Ε-Ζ-Η-Α και Θ-Ι-Κ-Λ- 
Μ-Θ και έχει όρια: 

Ανατολικά: Με καμμένους αγρούς διαφόρων κατοίκων κοινότητας 
Σουλίου. 

Δυτικά: Με καμμένους εγκαταλελειμμένους, δασωθέντας αγρούς, 
κατοίκων κοινότητας Σουλίου. 

Βόρεια: Με δημόσια δασική έκταση και καμμένο εγκαταλελειμμένο, 
δααωθέντα αγρό Χαρ. Νικητόπουλου. 

Νότια: Με δημόσια δασική έκταση, αγροτικό δρόμο και καμμένο 
εγκαταλελειμμένο, διασωθέντα αγρό Χαρ. Νικητόπουλου. 

Η απόφαση αυτή να δημοσιευθεί στην Εφημερίδα της Κυβερνήσεως 
(Ν. 998/79). 

Τρίπολη, 19 Σεπτεμβρίου 1991 
Ο Νομάρχης 

ΓΡΗΓ. ΑΠΟΣΤΟΛΑΚΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 1540 (2) 

Τροποποίηση χερσαίας ζώνης Λιμένα Σάμου. 

Ο ΝΟΜΑΡΧΗΣ ΣΑΜΟΥ 
Λαβόντες υπ’ όψιν: 

1. Τας διατάξεις του Ν. 3200/55 «περί διοικητικής αποκεντρώ- 
σεως» εν συνδυασμώ προς τας τοιαύτας του Ν.Δ. 3620/56 «περί τρο- 
ποποιήσεως και συμπληρώσεως των διατάξεων περί Διοικητικής Απο- 
κεντρώσεως». 

2. Τας διατάξεις του Ν.Δ. 532/70 «περί συμπληρώσεως των διατά¬ 
ξεων περί Διοικητικής Αποκεντρώσεως» και του κατ’ εξουσιοδότηση αυ¬ 
τού εκδοθέντος Β.Δ. 712/70, τροποποιηθέντος και συμπληρωθέντος 
δια των Β.Δ. 677/71 και Β.Δ. 198/72. 

3. Τας διατάξεις του Ν.Δ. 241/73 «περί καταργήσεως των Περιφε¬ 
ρειακών Διοικήσεων και ρυθμίσεως των εξ αυτής προκυπτώντων εν 
συνδυασμώ με την υπ’ αριθ. Πρωτ. 2β/01/109/Φ.0.2-2-2/εγκ. Α 
297 από 22 Δεκ. 73 διαταγή και την υπ’ αριθ. Πρωτ. Α2β/01/12/ 
Φ.0.2-2-2/εγκ. Α 28 από 4 Φεβρ. 74 διαταγή του Υπουργείου Δημο¬ 
σίων Έργων - Δ/νσεως Α2/τμήματος β «περί των ασκουμένων υπό 
των Νομαρχών αρμοδιοτήτων μετά την έκδοσιν του Ν.Δ. 241/73». 

4. Τας διατάξεις του Ν.Δ. 1418/84 «Δημόσια έργα και ρυθμίσεις 
συναφών θεμάτων και του εκτελεστικού τούτου εκδοθέντος Π.Δ. 
609/85 «Κατασκευή Δημοσίων έργων». 

5. Τας διατάξεις του Π.Δ. 105/74 «περί αποφαινουμένων οργάνων 
επί εκτελέσεως έργων Λιμενικών Ταμείων, εποπτευομένων υπό του 
Υπουργείου Δημοσίων Έργων». 

6. Τας διατάξεις του Π.Δ. 910/77 «περί οργανισμού του Υπουρ¬ 
γείου Δημοσίων Έργων». 

7. Τας διατάξεις των άρθρων 13 και 15 του από 14 Ιουν. 39 Β.Δ. 
«περί κωδικοποιήσεως των περί Λιμενικών Ταμείων κειμένων διατά¬ 
ξεων». 

8. Τας διατάξεις του άρθρου 111 του από 5/8 Οκτ. 39 Β.Δ. «περί 
κωδικοποιήσεως εις ενιαίον κείμενον νόμου των ισχυουσών διατάξεων 
νόμων περί Νομαρχών κ.λ.π.». 

9. Τας διατάξεις του Π.Δ. 649/77 «περί μεταφοράς εις το Υπουρ¬ 
γείο Δημοσίων Έργων των αρμοδιοτήτων του Υπουργείου Εμπορικής 
Ναυτιλίας περί εκτελέσεως έργων εις τους λιμένας εν γένει και μεταφο¬ 
ράς εις το Υπουργείο Εμπορικής Ναυτιλίας των αρμοδιοτήτων του 
Υπουργείου Δημοσίων Έργων περί εποπτείας οργανώσεως και λειτουρ¬ 
γίας των Λιμενικών Ταμείων. 

10. Τα στοιχεία τα αφορώντα στο κατωτέρω κατανομαζόμενο έργο. 

11. Την υπ’ αριθ. 48/90 Πράξη του Λιμενικού Ταμείου Σάμου. 

12. Ότι μετά την κατάσταση των επιτροπών (γνωμοδοτήσεων 
κ.λ.π.), επί των χερσαίων ζωνών των λιμένων, που αναφέρονται στο άρ¬ 
θρο 17 του Α.Ν. 2344/1940 (Α’ 154), με τους Α.Ν. 4, 19 και 65/ 
1967 (Α' 124), η αποφασιστική αρμοδιότητα των καταργηθέντων Επι¬ 
τροπών αυτών, ανήκει κατ’ αρχήν στην Λιμενική Επιτροπή και στην συ¬ 
νέχεια στον οικείο Νομάρχη, στον οποίο μεταβιβάστηκε η αρμοδιότητα 
αυτή με το από 23.11.1956 ΒΔ (Α’ 286), πλην της Περιφέρειας της 
τέως Διοικήσεως Πρωτευούσης, που ασκείται από τον Υπουργό Εμπο¬ 
ρικής Ναυτιλίας (εγκ 3511.91/05/90/10.7.90) του ΥΕΝ. 

13. Την 3512.77/01/91/15.5.91 θετική γνωμοδότηση του 
ΥΕΝ/ΔΔΛΕ Α’. 

14. Τη θετική γνωμοδότηση του ΓΕΝ (Αριθ. Φ. 544.5/327/91) 
Αριθ. Σ. 865/17.7.91. Υποθ. 34/2, αποφασίζουμε: 

Εγκρίνουμε την τροποποίηση της Χερσαίας Ζώνης του Λιμένος Σά¬ 
μου στη θέση ΡΕΜΑ ΦΙΟΡΙΤΣΑΣ που περιγράφεται στην 48/90 
πράξη της Λιμενικής Επιτροπής του Λιμενικού Ταμείου Σάμου και κα¬ 
θορίζει νέα όρια αυτής τα Α) Δυτικά: Ρέμα Φιορίτσας Β) Ανατολικά: Τα 
όρια της φερομένης ιδιοκτησίας Ιωάννου και Σταύρου Σβορώνου Γ) Βό¬ 
ρεια: Επαρχιακή οδός Σάμου - Κότσικα. 

Έτσι το προς την ξηρά όριο της Χερσαίας Ζώνης του Λιμένα Σάμου 
στην παραπάνω θέση θα είναι η γραμμή που ορίζεται από τα σημεία 
ΑΒΓΔΕ, όπως αυτή σημειώνεται με πράσινη συνεχή γραμμή στο σχε¬ 
διάγραμμα του Πολιτικού Μηχανικού Θ. Τσέπη, θεωρημένο από την 


ΔΤΥΝ Σάμου και την Κτηματική Υπηρεσία του Δημοσίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σάμος, 17 Σεπτεμβρίου 1991 
Ο Νομάρχης 

ΑΘΑΝΑΣΙΟΣ ΧΕΙΜΑΡΑΣ 


ΛΙΜΕΝΙΚΟ ΤΑΜΕΙΟ ΣΑΜΟΥ 
Πράξη αριθ. 48 έτους 1990 
Αριθμός Μελών κατά Νόμο: 7 

Πρόεδρος: Πέτρος Μιχ. Γρύλλος, Αντιπρόεδρος Χρήστος Αποστολά- 
κης. 

ΠΑΡΟΝΤΕΣ: Πέτρος Μιχ. Γρύλλος, Γεώργιος Παπακωνσταντής, 
Βασίλειος Κατσιγίνης, Εμμανουήλ Τζουτζάκης, Γεώργιος Χούλης. 

ΑΠΟΝΤΕΣ: Χρήστος Αποστολάκης, Νικόλαος Σορόκος. 

Στην Συνεδρίαση ήταν παρών και ο Λογιστής του Λ.Τ. Σάμου Εμ- 
μαν. Ευγενικός, σαν Γραμματέας." 

Στην Σάμο σήμερα 5 Δεκεμβρίου 1990, ημέρα Τετάρτη και ώρα 
17.30, η Επιτροπή του Λιμενικού Ταμείου Σάμου συγκεντρώθηκε στα 
γραφεία της, ύστερα από την αριθ. πρωτ. 433/3.12.90 έγγραφη πρό¬ 
σκληση του Προέδρου της, για συνεδρίαση. 

Όταν βρέθηκε σε απαρτία η Επιτροπή, ο Πρόεδρος φέρνει για συζή¬ 
τηση το θέμα που αναφέρεται στην πρόσκληση: 

«Τροποποίηση χερσαίας ζώνης Λιμένος Σάμου». 

Ο Πρόεδρος είπε: 

Με την κατάργηση των Επιτροπών (γνωμοδοτήσεων κλπ.) επί των 
χερσαίων ζωνών των λιμένων, που αναφέρονται στο αρθ. 7 του Α.Ν. 
2344/1940 (Α 154), με τους Α.Ν. 4, 19 και 65/1967 (Α124), η 
αποφασιστική αρμοδιότητα των καταργηθέντων Επιτροπών αυτών, 
ανήκει κατ’ αρχήν στην Λ,Ε. και στην συνέχεια στον οικείο Νομάρχη 
στον οποίο μεταβιβάστηκε η αρμοδιότητα αυτή, με το από 23.11.1956 
Β.Δ. (Α286), πλην της περιφέρειας της τέως Διοικήσεως Πρωτευού¬ 
σης, που ασκείται από τον Υπουργό Εμπορικής Ναυτιλίας. (Εγκ. 
3511.91/05/90/10.7.90 ΥΕΝ.). 

Η χερσαία ζώνη του Λιμένα Σάμου, α) αναθεωρήθηκε με την αριθ. 
7/17.2.1969 πράξη της Λιμεν. Επιτροπής, η οποία εγκρϊθηκε με την 
αριθ. 9893/26.5.1969 απόφαση του Νομάρχη Σάμου που δημοσιεύ- 
θηκε στην Εφημερίδα της Κυβερνήσεως τεύχος Δ'/23.4.1970, β) ανα-, 
θεωρήθηκε επίσης με την αριθ. 34/23.6.1977 πράξη της Λιμενικής 
Επιτροπής που εγκρϊθηκε με την αριθ. Τ.Υ. 60114/20.7.1977 από¬ 
φαση του Νομάρχη Σάμου και δημοσιεύθηκε στην Εφημερίδα της Κυ¬ 
βερνήσεως τεύχος Δ' 373/1977. 

Με την β) αναθεώρηση, η χερσαία ζώνη του λιμένος Σάμου τροπο¬ 
ποιήθηκε ως εξής: 

Από του ρεύματος «Φιορίτσα», συμπεριλαμβανομένου και ευρισκομέ¬ 
νου εις το τέρμα της πόλεως Σάμου, εντός του οποίου ευρίσκεται και η 
φερομένη ως ιδιοκτησία Ιωάννου και Σταύρου Σβορώνου, η χερσαία 
ζώνη η οποία εφάπτετο της οικοδομικής γραμμής των Ο.Τ. 3 και 4, με- 
τετοπίσθη προς το μέρος της θαλάσσης, ήτοι από το σημείο Α μέχρι το 
σημείο Β, όπου συναντά την εγκεκριμμένη ζώνη. 

Επειδή στην ανωτέρω περιοχή και συγκεκριμμένα στον χώρο που 
καθορίζεται μεταξύ των σημείων Α,Β,Γ,Δ,Ε, (σχεδιάγραμμα Θεμ. 
Τσέπη Πολ. Μηχ/κού Δ.Τ.Υ.Ν. Σάμου, θεωρημένο από την Δ.Τ.Υ.Ν. 
Σάμου). 

Το Λ.Τ. Σάμου πρόκειται να κατασκευάσει κόμβον συνδέσεως της 
επαρχιακής οδού ΣΑΜΟΥ - ΚΟΤΣΙΚΑ μετά παραλιακής οδού οδηγού- 
σης απ’ ευθείας στον Λιμένα Σάμου από ρεύματος ΦΙΟΡΙΤΣΑ μέχρι Λι¬ 
μεναρχείου Σάμου (η οποία κρίνεται άκρως απαραίτητη για την σύν¬ 
δεση του δυτικού τμήματος της πόλεως με τον λιμένα). 

Πρόβλεψη αυτής της οδού υπάρχει στο Γενικό Πολεοδομικό σχέδιο 
της Σάμου, του οποίου οι προβλέψεις είναι υποχρεωτικές για τους φο¬ 
ρείς εκτελέσεως έργων. 

Ύστερα από τα παραπάνω προτείνεται η τροποποίηση της χερσαίας 
ζώνης του Λιμένος Σάμου όπως στο συνημμένο διάγραμμα φαίνεται. 
(Συγκεκριμμένα σε αυτό φαίνεται με πράσινη συνεχή γραμμή 
Α,Β,Γ,Δ,Ε, το προς την ξηρά νέο όριο της χερσαίας ζώνης λιμένος). 

Παρακαλώ την Επιτροπή όπως αποφανθεί επί της προτεινομένης 
τροποποιήσεως της χερσαίας ζώνης λιμένος Σάμου. 

Η Επιτροπή αφού άκουσε τον Πρόεδρό της να λέει τα παραπάνω και 
αφού έχει υπόψη της: 

1) Τις διατάξεις του Α.Ν. 2344/1940 «περί αιγιαλού και παρα¬ 
λίας», ως ισχύει σήμερα, 

2) ότι εκτός της ισχύουσας σήμερα χερσαίας ζώνης, υφίσταται ιδιο¬ 
κτησία με φερόμενους ιδιοκτήτες τους Ιωάννην και Σταύρο Σβορώνο, 
συνολικού εμβαδού 1.240 μ2 περίπου, η οποία κρίνεται απαραίτητη 
για την κατασκευή του έργου το οποίο ανεφέρθη στην εισήγηση, 

3) ότι υφίσταται οικονομική δυνατότητα στο Λιμενικό Ταμείο Σάμου 
για να προβεί μέσα στις απαραίτητες προθεσμίες στην αναγκαστική 
απαλοτρίωση της ως άνω ιδιοκτησίας, αποφασίζει: 

Ομόφωνα, κάνει δεκτή την εισήγηση του Προέδρου και τροποποιεί 
την υφιστάμενη και εγκεκριμένη χερσαία ζώνη του λιμένος Σάμου στην 
παραπάνω θέση, ήτοι: μετατοπίζει αυτήν από ρεύματος ΦΙΟΡΙΤΣΑ μέ¬ 
χρι των ανατολικών ορίων της φερομένης ιδιοκτησίας Ιωάν, και Στ. 
Σβορώνου προς την πλευράν της ξηράς, ώστε προς αυτήν να έχει όριο 
την επαρχιακή οδό ΣΑΜΟΤ - ΚΟΤΣΙΚΑ. 


Έτσι το προς την ξηράν όριο της χερσαίας ζώνης στην παραπάνω 
θέση θα είναι η γραμμή που ορίζεται από τα σημεία ΑΒΓΔΕ, όπως αυτή 
σημειώνεται με πράσινη συνεχή μελάνη στο σχεδιάγραμμα του Πολ. 
Μηχ/κού Θ. Τσέπη, θεωρημένο από την Δ.Τ.Υ.Ν. Σάμου. 


Η Λιμενική Επιτροπή 


Ο Πρόεδρος 

(ΤΣ) ΠΕΤΡΟΣ Μ. ΓΡΥΛΛΟΣ 

Τα Μέλη 

Γ. ΠΑΠΑΚΩΝΣΤΑΝΤΗΣ 
ΕΜΜΑΝ. ΤΖΟΥΤΖΑΚΗΣ 


Ο Γραμματέας 
ΕΜΜΑΝ. ΕΥΓΕΝΙΚΟΣ 

Β. ΚΑΤΣΙΓΙΝΗΣ 
ΓΕΩΡ. ΧΟΥΛΗΣ 

Αριθ. 6216 (3) 

Καθορισμός ορίων και όρων και περιορισμών δόμησης και κατηγοριο- 

ποίηση του οικισμού α) ΛΟΥΤΡΑ ΓΙΑΛΤΡΩΝ της Κοινότητας 

Γιάλτρων, του Νομού Εύβοιας. 

Ο ΝΟΜΑΡΧΗΣ ΕΥΒΟΙΑΣ 

Έχοντας υπόψη: 

1. Τις διατάξεις του από 24.4.85 Π.Δ. (Φ.Ε.Κ. 181Δ/3.5.85) 
«Περί τρόπου καθορισμού ορίων οικισμού της χώρας, κατηγορίες αυτών 
και καθορισμός όρων και περιορισμών δόμησης», όπως τροποποιήθηκε 
και συμπληρώθηκε με το από 14.2.87 Π.Δ. (Φ.Ε.Κ. 133Δ'/23.2.87) 
και με το από 25.4.89 Π.Δ. (Φ.Ε.Κ. 293Δ'/16.5.89). 

2. Τις προτάσεις των ιδιωτών μελετητών Μηχανικών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών Πόλεων, που αφορούν στον προσδιορισμό των ορίων των υπόψη 
οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους αναφερόμενους μελετητές κατά τις υποδείξεις 
των σχετικών προδιαγραφών του Υ.Χ.Ο.Π. 

4. Τα πληθυσμιακά στοχεία της τελευταίας απογραφής του Κράτους 
της ΕΣΥΕ. 

5. Την υπ’ αριθ. α) 28/24.5.1991 απόφαση του Κοινοτικού Συμ¬ 
βουλίου Γιάλτρων. 

6. Την με Αριθ. Πρωτ. 4760/11.7.1991 Εισήγηση Τ.Π. και Π.Ε. 
προς το Σ.Χ.Ο.Π. Νομού Εύβοιας. 

7. Την υπ’ αριθ. 10η γνωμοδότηση του 9ου Πρακτικού του 
Σ.Χ.Ο.Π. Νομού Εύβοιας. 

8. Το υπ’ αριθ. Ηα/1903/1.7.1991 έγγραφο του Δασαρχείου 
Ιστιαίας, αποφασίζουμε: 

I. Κατατάσσουμε τον οικισμό α) ΛΟΥΤΡΑ ΓΙΑΛΤΡΩΝ της Κοινό¬ 
τητας Γιάλτρων σύμφωνα με το άρθρο 2 του από 24.4.85 Π. Δ/τος. 
(Φ.Ε.Κ. 181 Δ'/3.5.85 στις παρακάτω κατηγορίες: 

α) ΛΟΥΤΡΑ ΓΙΑΛΤΡΩΝ: Παραλιακός, Αδιάφορος, Δυναμικός, Συ¬ 
νεκτικός και Μικρός οικισμός. 

II. Καθορίζουμε: 1. Τα όρια του οικισμού α) ΛΟΥΤΡΑ ΓΙΑΛΤΡΩΝ 
της Κοινότητας Γιάλτρων του Νομού Εύβοιας με στοιχεία για τον 
α) ΛΟΥΤΡΑ ΓΙΑΛΤΡΩΝ: (1, 2, 3, 4, 5, 6, 7, 8, 9, 10, 11, 12, 13, 
14, 15, 16, 17, 18, 19, 1). 


Παρατήρηση: Εξαιρούνται του ορίου οι διαγραμμισμένες δασικές 
εκτάσεις όπως αυτά φαίνονται στα συνοδευτικά της παρούσας σχεδια¬ 
γράμματα σε κλίμακα 1:5.000, που έχουν θεωρηθεί από τον Προϊστά¬ 
μενο Τ.Π. και Π.Ε. και που αποτελούν αναπόσπαστα μέρη της απόφα¬ 
σης αυτής και συντάχθηκαν βάσει στοιχείων χαρτών και επί τόπου 
ελέγχου. 

2. Σειρά ισχύος για περίπτωση ασυμφωνίας, πρώτον το σχέδιο και 
δεύτερον το κείμενο της περιγραφής των ορίων. 

III. Καθορίζουμε τους ακόλουθους Γενικούς και Ειδικούς όρους και 
περιορισμούς δόμησης. 

Α. Γενικοί όροι Δόμησης. 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. Φ.Ε.Κ. 181Δ'/3.5.85 όπως τροποποι¬ 
ήθηκε και συμπληρώθηκε με το από 14.2.87 Π.Δ. (Φ.Ε.Κ. 133Δ'/ 
23.2.87) και με το από 25.4.89 Π.Δ. (Φ.Ε.Κ. 293Δ’/16.5.89) και 
για τον οικισμό : α) ΛΟΥΤΡΑ ΓΙΑΛΤΡΩΝ της Κοινότητας Γιάλτρων 
αρτιότητα γηπέδου 500 τ.μ. 

2. Κατά παρέκληση εντός των ορίων των οικισμών θεωρούνται άρτια 
τα οικόπεδα με όποιο εμβαδόν είχαν στις 3.5.85 ημέρα Δημοσίευσης 
του απόλ 24.4.85 Δ/τος. 

Β’ Ειδικοί όροι Δόμησης. 

Για τον οικισμό: 

α) ΛΟΥΤΡΑ ΓΙΑΛΤΡΩΝ της κοινότητας Γιάλτρων τους ειδικούς 
όρους δόμησης που αναγράφονται στην καρτέλλα, που συνοδεύει την 
παρούσα, κάθε φορά. 

ΙΥ. Η παρούσα απόφαση οριοθέτησης του οικισμού καθώς και τις 
καρτέλλες των ειδικών όρων δόμησης που την συνοδεύει να δημοσιευθεί 
στην εφημερίδα της Κυβερνήσεως και να ισχύει από τη δημοσίευση. 

Υ. Το διάγραμμα που συνοδεύει την απόφαση (χάρτης Π-1.1 κλ. 
1:5.000) θα ευρίσκεται αναρτημένο στα Γραφεία του Τ.Π. και Π.Ε. 
Νομού Εύβοιας - Τομέας Ε.Π.Α. για το χρονικό διάστημα 15 ημερών 
από τη δημοσίευση της παρούσης στο Φ.Ε.Κ. 

Χαλκίδα, 29 Αυγούστου 1991 
Ο Νομάρχης 

ΛΑΖΑΡΟΣ ΚΥΡΙΖΟΓΛΟΥ 



ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ} 



Ηυκουν<ινιι 

